Ploiești
Ploiești čita se Ploešti je grad na jugoistoku Rumunjske od 209,945 stanovnika. Ploiești je slavan po nafti on je i administrativni centar okruga (județ) 
Prahova.

Geografske karakteristike
Ploiești leži između doline Prahova i kotline rijeke Teleajen, udaljen oko 56 km sjeverno od Bukurešta, sa kojim je povezan autoputem.

Historija
Prema legendi grad je dobio ime po svom osnivaču, ocu Ploaju, bjeguncu iz Transilvanije.

Ploiești se prvi spominje u 15. vijeku kao vojnički logor za vojsku Mihaja Hrabrog, ali je sve do sredine 19. vijeka praktički bio selo, - tek tad se počeo transformirati u grad kad je otkrivena nafta u poljima pored grada. Jedna od prvih 
rafinerija nafte na svijetu otvorena je u blizini Ploieștia još 1856. Od tad se grad ubrzano razvija istovremeno sa rastom rumunjske naftne industrije.

Za Drugog svjetskog rata Ploiești i njegove rafinerije bili su meta masivnih bombardiranja. 
Nakon rata u predgrađu - Brazi, južno od centra grada, podignut je gigantski petrokemijski kompleks.

Privreda i kultura
I danas je Ploiești centar naftne industrije sa svojim rafinerijama i ogromnim tankovima za naftu.

Pored toga Ploiești ima i tvornicu tekstila i prehrambenih proizvoda.

Ploiești je i značajni kulturni centar, ima 6 muzeja, od kojih je najpoznatiji muzej nafte, koji prati razvoj rumunjske naftne 
industrije.

Gradovi prijatelji

Izvori

Vanjske veze 

 Službene stranice grada 
 Ploiești na portalu Encyclopædia Britannica 

Gradovi u Rumunjskoj
Wikiprojekat geografija/Naselja u Rumuniji